Спорт | Григор Димитров излиза срещу Троицки за място на полуфиналите в София - Dnevnik.bg
07:31, 10 фев 17 , 5358
Димитров има две победи и две загуби срещу Троицки
Григор Димитров се изправя срещу миналогодишния финалист Виктор Троицки в двубой за място в полуфиналите на тенис турнира от категория "АТП 250" в София.
25-годишният българин и сърбинът, който днес навършва 31 години, ще излязат на централния корт в зала "Арена Армеец" не преди 18.00 ч.
Срещата ще бъде предавана пряко по БНТ 1 и БНТ HD, а в продажба все още има билети от 25, 40 и 70 лева (18.75, 30 и 52.50 лв. за деца и пенсионери).
Двамата ще се срещнат за пети път, като до момента са разменили по две победи и по традиция правят много оспорвани двубои помежду си.
Троицки спечели последните им два мача, които бяха през 2016 г. - 2:6, 6:3, 5:7, 7:5, 6:3 в първия кръг на "Ролан Гарос" и 2:6, 6:1, 7:6 (7) във финала на турнира в Сидни.
Троицки спечели последните си два мача с Димитров
Двата мача бяха много болезнени за Димитров, тъй като в Австралия загуби след пропуснат мачбол, а в Париж - след като водеше с 4:2 в четвъртия сет.
Двамата изиграха още един мач през 2016 г. - във втория кръг в Бризбейн, когато българинът се наложи с 5:7, 7:6 (6), 6:2. Другата му победа е от 2012 г. в Базел - 6:3, 6:2.
"Трябва да променя цялата си тактика срещу Троицки. Съвсем различен играч е. Не си спомням с него да сме имали лек мач", каза Димитров на пресконференцията след победата срещу Йежи Янович във втория кръг.
Българинът направи обрат след 4:6, 6:3, 7:5 и записа 11-ата си победа в 12 мача през 2017 г.
Троицки също имаше много тежък мач вчера и трябваше да прави обрат - 2:6, 6:4 7:6 (3) срещу холандеца Робин Хаазе. В първия кръг сърбинът се наложи над турчина Джем Илкел с 6:3, 6:2.
Троицки има три титли в кариерата си, заема 37-ото място в световната ранглиста, а през 2011 г. достигна до №12. През тази година той има седем победи в десет мача.
Роберто Баутиста Агут продължава защитата на титлата срещу Жил Мюлер
Днес ще се изиграят и другите три четвъртфинала в София. Шампионът от миналата година Роберто Баутиста Агут продължава защитата на титлата срещу поставения под №5 Жил Мюлер. С този мач ще бъде открита програмата на централния корт в 12.00 ч.
Другите два четвъртфинала противопоставят №2 в схемата Давид Гофен срещу Стив Дарси и №8 Мартин Клижан срещу Николоз Басилашвили, който поднесе изненадата на турнира с победата срещу световния №8 Доминик Тийм.
Белгийското дерби ще започне след мача между Баутиста Агут и Мюлер, а двубоят между словака и грузинеца е последен за деня и ще стартира след мача на Григор Димитров.
20:23, 20 окт 19 / Спорт 22
19:53, 20 окт 19 / Спорт 8
paf 07:47, 10 фев 17 / Неутрално
Трудно се играе пред собствена публика. И дано тази вечер тя бъде по-сдържана и по-цивилизована.
Рейтинг: 2285 07:33, 10 фев 17 Неутрално
Пак много тежък мач и пак пожелавам успех на Григор.
Рейтинг: 1348 07:40, 10 фев 17 Неутрално
Дано е по-съсредоточен от вчера.
Рейтинг: 726 07:47, 10 фев 17 Неутрално
Рейтинг: 5167 07:59, 10 фев 17 Весело
Григор ще развали празника на Троицки за рожденният му ден...
Рейтинг: 581 08:15, 10 фев 17 Весело
Даааааавай Грррииишшшшооооо!
Рейтинг: 9482 08:15, 10 фев 17 Неутрално
1986 г. – Виктор Троицки, сръбски тенисист
Троицки има рожден ден!
Рейтинг: 2003 08:45, 10 фев 17 Неутрално
Малко нетактично излиза да набиеш някого на рождения му ден, но той сам си е избрал да играе в този период.
Успех на Гришо днес и защо не и до края на турнира.
Рейтинг: 1426 08:49, 10 фев 17 Неутрално
На Григор Димитров пожелавам стандартното добра игра и победа! Честит рожден ден на Троицки! Благодаря на колегата karabastun за информацията. Макар че аз също я открих в справката, която направих.
Двамата са много добри тенисисти. Нека направят хубав, запомнящ се мач, да сътворят празник в залата. И като подарък за Троицки!
П.П. Надявам се, че частта от публиката, склонна към "нетипично" за тенис мачове поведение ще успее да прояви разбиране и да поукроти темперамента.
Рейтинг: 333 08:49, 10 фев 17 Неутрално
Рейтинг: 1212 09:05, 10 фев 17 Любопитно
"52.50 лв. за деца и пенсионери"
Рейтинг: 7357 09:17, 10 фев 17 Неутрално
Троицки не е удобен съперник за Гришо, но формата на нашия сънародник е на висота в момента. Успех, Гришо!
Рейтинг: 283 09:38, 10 фев 17 Неутрално
Троицки е силен тенисист и ще стане добър мач. Важното е , че Григор оцеля вчера. Виждаше се напрежение, явно от факта, че играе пред родна публика , която счита титлата от турнира, едва ли не, за задължение. От друга страна полякът беше много зъл с тези сервиси, направо луд.
Направи ми впечатление , че нямаше много дълги разигравания, както на АО, а уж настилката е същата.
Рейтинг: 615 10:28, 10 фев 17 Неутрално
няма да е лесно с троицки, но нашият е по-добър и трябва да го смачка. много му дойде напрежението на гришо, много народна любов...но ще се справи, сигурен съм. давай, гришка, номер 1 си
Рейтинг: 237 16:23, 10 фев 17 Любопитно
Не можах да разбера защо билетите за деца и пенсионери са най-скъпи!
Рейтинг: 1005 17:03, 10 фев 17 Неутрално
До коментар [#14] от "detted":
Най - евтини са, гледай цените в скобите.
Рейтинг: 237 19:55, 10 фев 17 Неутрално
[quote#15:"dorn"]Най - евтини са, гледай цените в скобите. [/quote]